১৯৪৩ সালে তিনি পার্টি থেকে দুর্ভিক্ষ, দামোদরের বন্যা ও মেদিনীপুরের সাইক্লোনে ক্ষতিগ্রস্ত মানুষ সম্পর্কে রিপোর্ট তৈরির দায়িত্ব পেলেন। মেদিনীপুরের প্রত্যন্ত অঞ্চলে ঘুরে প্রত্যক্ষ অভিজ্ঞতার আলোকে লিখলেন হাঙ্গরি বেঙ্গল। আঁকা ছবি আর ঘটনার বিবরণে প্রকাশিত সে-বই ইংরেজ সরকার বাজেয়াপ্ত করে। তবে ‘চট্টগ্রামের পর মেদিনীপুরের এই মর্মন্তুদ অভিজ্ঞতাই নিয়ন্ত্রণ করেছে চিত্তপ্রসাদের জীবন ও মনন শেষদিন পর্যন্ত।’২ বিজন চৌধুরীও তেমনি মনে করেন। তাঁর সম্পর্কে এক প্রবন্ধে তিনি লিখেছেন :